ToekomsVenster: ’n Geestelike mikpuntFoto: Samuel Zeller/Unsplash.com Stel ŉ geestelike mikpunt wat jou lewe sal verryk en nuwe momentum aan jou reis sal gee. Ons het die gedagte geopper dat ŉ mens moet beplan en selfs ŉ aantal doelwitte bepaal wat jy in die jaar wil nastreef. Dit is veral waar van die geestelike lewe. Jou lewe saam met Christus is dinamies en lewendig. Daar gebeur iets. Daar is woord en weerwoord, vraag en antwoord, soek en vind, klop en toegang verkry, ens. Iemand het gesê ek is nie waar ek moet wees nie maar ek is nie meer waar ek gister was nie. Daar het intussen iets gebeur. My lewe is verryk. Ek het verdiep in my verstaan van die Skrif en God se bedoeling vir my lewe. Maak iets daarvan. Wees spesifiek. Wat vra jy van die Here met betrekking tot jou geestelike lewe hierdie jaar. Hy sal jou nie teleurstel nie. Die Heilige Gees kan nie wag om jou te leer en te onderrig nie. Hy berei ŉ heerlike avontuur voor jou. Sit jou voet in die water en beleef God nuut in 2019. “God can turn any mess into a message, any test into a testimony, a mess into a message, any trial into a triumph, and any victim into a victor.”